nahid-hub/BLUGE-bengali-wikipedia-section-title-prediction huggingface dataset:
দাউদ খানের শাসনামলে ক্ষমতাসীন পিডিপিএ দলের মধ্য কোন্দল দেখা দেয়। এর ফলে পারচাম ও খালক নামক দুইটি উপদল তৈরি হয়। ১৯৭৮ সালে অন্যতম প্রধান পারচাম সদস্য মীর আকবর খাইবার খুন হন। সরকারের তরফ থেকে এ ঘটনায় শোক প্রকাশ করা হলেও নূর মুহাম্মদ তারাকি এজন্য সরকারকে দায়ী করেন। এছাড়াও কাবুলের বুদ্ধিজীবী শ্রেণীর অনেকে এমনটা বিশ্বাস করত। পিডিপিএ নেতৃবৃন্দের মধ্যে ধারণা জন্মায় যে দাউদ সবাইকে নিশ্চিহ্ন করার পরিকল্পনা করছেন।

খাইবারের জানাজার সময় সরকারের বিরুদ্ধে প্রতিবাদ অনুষ্ঠিত হয়। এরপর বাবরাক কারমালসহ অন্যান্য পিডিপিএ নেতৃবৃন্দ গ্রেপ্তার হন। তবে হাফিজউল্লাহ আমিন গৃহবন্দি হন। এর ফলে তিনি অভ্যুত্থান সংগঠিত করার সুযোগ পান। তিনি খালকপন্থি সেনা অফিসারদেরকে সরকার উৎখাতের নির্দেশনা দেন।

সঠিক অনুচ্ছেদ শিরোনাম কোনটি?
titleA. মানবাধিকার
titleB. অভ্যুত্থান
titleC. কেজিবির সংশ্লিষ্টতা
titleD. দাউদ খানের শাসন
উত্তর: titleD
শান্তি পুরস্কারের মধ্যে সবচেয়ে সমালোচিত ছিল লি ডাক থো এবং হেনরি কিসিঞ্জারকে পুরস্কার প্রদান। লি ডাক থো পরবর্তীতে পুরস্কার প্রত্যাক্ষান করে। যা নরওয়েজীয় নোবেল কমিটির দুইজন সদস্যের পদত্যাগের কারণ হয়ে দাড়ায়। জানুয়ারি, ১৯৭৩ সালে উত্তর ভিয়েতনাম ও মার্কিন যুক্তরাষ্ট্রের মধ্যেকার যুদ্ধ বিরতি এবং সেখান থেকে আমেরিকান সেনা প্রত্যাহারের প্রেক্ষাপটে তাদেরকে এ পুরস্কার প্রদান করা হয়। যদিও পুরস্কার প্রদানের মুহুর্তে দেশ দুটি যুদ্ধে লিপ্ত ছিল। অনেক সমালোচকদের মতে হেনরি কিসিঞ্জার শান্তি প্রয়োগ নয় বরং একজন যুদ্ধবাজ ছিলেন।

ইয়াসির আরাফাত, সাইমন পেরেস, ইয়াতজাক রবিন ১৯৯৪ সালে ইসরাইল ও ফিলিস্তিনের মধ্যে শান্তি প্রতিষ্ঠার জন্য নোবেল পান। যদিও ফিলিস্তিনি উদ্বাস্তুদের অঙ্গীকারের বিষয়টি অমিমাংসিতই ছিল এবং শেষ পর্যন্ত কোন চুক্তিতে পৌছাতে পারে নাই। পুরস্কার ঘোষণার পরপরই নরওজীয় নোবেল কমিটির একজন আরাফাতকে সন্ত্রাসি বলে আখ্যা দেয় এবং পদত্যাগ করেন। আরাফাতের ব্যপারে অতিরিক্ত সন্দেহ বিভিন্ন পত্র-পত্রিকায় প্রকাশিত হতে থাকে।

২০০৯ সালে বারাক ওবামার নোবেল বিজয় ইদানিং কালের সবচেয়ে সমালোচিত পুরস্কার। রাষ্ট্রপতি হিসেবে দায়িত্বভার গ্রহণের মাত্র ১১ দিন পর মনোময়ন বন্ধ করা হয়, যদিও সত্যিকারের মুল্যায়ন করা হয়েছিল পরবর্তী ৮ মাস ধরে। ওবামা নিজেই বলেন যে, তিনি তাকে এই পুরস্কাররের যোগ্য মনে করেন না। পূর্ববর্তী নোবেল বিজয়ীরা এই তর্কে বিভক্ত হয়ে পড়ে, একদল মনে করে ওবামা এই পুরস্কারের যোগ্য কিন্তু অন্য দল তাকে এই পুরস্কারের যোগ্য মনে করে না।

সঠিক অনুচ্ছেদ শিরোনাম কোনটি?
titleA. পুরস্কার প্রদানের আনুষ্ঠানিকতা
titleB. মরণোত্তর পুরস্কার
titleC. শান্তি পুরস্কার
titleD. ইতিহাস
উত্তর: titleC
আয়তনের ভিত্তিতে মার্কিন যুক্তরাষ্ট্র পৃথিবী তৃতীয় অথবা চতুর্থ বৃহৎ জাতি। এর আগে বা পরে চীনের অবস্থান। কিন্তু একটি অঞ্চল নিয়ে ভারত ও চীনের মধ্যে মতবিরোধ থাকায় এই বিষয়ের সুরাহা করা সম্ভব হয়নি। কেবল স্থলভাগের দিক দিয়ে চিন্তা করলে যুক্তরাষ্ট্র পৃথিবীর তৃতীয় বৃহৎ যার আগে কেবল রাশিয়া ও চীন আর পরে রয়েছে কানাডা। মহাদেশীয় যুক্তরাষ্ট্রের সীমানা অতি বিস্তৃত, আটলান্টিক থেকে প্রশান্ত মহাসাগর পর্যন্ত, উত্তরে কানাডা থেকে দক্ষিণে মেক্সিকো ও মেক্সিকো উপসাগর পর্যন্ত এর সীমার মধ্যে অন্তর্ভুক্ত। আয়তনের ভিত্তিতে এর বৃহত্তম অঙ্গরাজ্য হচ্ছে আলাস্কা। কানাডার মাধ্যমে পৃথকীকৃত এই রাজ্যটি প্রশান্ত ও আর্কটিক মহাসাগরকে স্পর্শ করেছে। উত্তর আমেরিকার দক্ষিণ-পশ্চিমে প্রশান্ত মহাসাগরের বুক অবস্থিত হাওয়াই দ্বীপপুঞ্জ এই দেশেরই অন্তর্ভুক্ত। দেশটির বৃহত্তম এবং সবচেয়ে জনবহুল অঞ্চল পুয়ের্তো রিকো ক্যারিবীয় দ্বীপপুঞ্জের উত্তর-পূর্ব অংশে অবস্থিত। যুক্তরাষ্ট্রের পূর্বাঞ্চলে পাওয়া যায় সবুজ ভূমি ও কৃষি ফসল আবাদের উর্বর অঞ্চল, পাথুরে পাহাড়, তৃণাচ্ছাদিত সামান্য ঢেউ খেলানো বিস্তীর্ণ ভূমি, উত্তর বায়ুর সাথে সামঞ্জস্যশীল বনভূমি দ্বারা বৈশিষ্ট্যমণ্ডিত হচ্ছে পশ্চিমাঞ্চল, আর দক্ষিণ-পশ্চিমে কেবল বিরান মরুভূমি। উত্তর-পশ্চিমে আটলান্টিকের কোল ঘেঁষে অবস্থিত বৃহৎ হ্রদ এলাকায়ই দেশটির অধিকাংশ মানুষের বসতি। গুয়াম অঞ্চল এবং আলাস্কার সবচেয়ে পশ্চিম প্রান্তের কিছু অঞ্চল ছাড়া পুরো দেশটাই উত্তর গোলার্ধে অবস্থিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. মহাদেশীয় যুক্তরাষ্ট্রের টপোগ্রাফিক মানচিত্র
titleC. পরিমাপ পদ্ধতি
titleD. নামকরণ
উত্তর: titleB
বাঙালি হিন্দুরা বহু অন্তঃসত্ত্বা জাত নিয়ে গঠিত, যা কখনও কখনও এন্ডোগ্যামাস উপগোষ্ঠীতে বিভক্ত হয়ে থাকে। বর্ণ ব্যবস্থা বহু শতাব্দী ধরে বিবর্তিত হয়েছিল এবং সময়ের সাথে আরও ক্রমশ জটিল হয়ে উঠেছে। মধ্যযুগীয় সময়ে, সময়ে সময়ে শাসক শ্রেণীর দ্বারা বেশ কয়েকটি বর্ণ বর্জ‌ন করা হয়েছিল এবং এই বিচ্ছিন্নতা ১৯ শতকের অবধি অব্যাহত ছিল। যা সামাজিক প্রকৃতির কিছুটা বৈষম্যমূলক ছিল। রেনেসাঁর পরে জাতিভেদ ব্যবস্থার অনড়তা অনেকাংশে বন্ধ হয়ে যায়। তাই ১৯২৫ সালের প্রথম দিকে আন্তঃবর্ণ বিবাহ প্রথম উদযাপিত হয়েছিল।

বাঙালি হিন্দু পরিবার পিতৃতান্ত্রিক । বিশেষ বৈবাহিক প্রথা এবং ঐতিহ্যগতভাবে একটি যৌথ পরিবার ব্যবস্থা অনুসরণ করে। দেশভাগ এবং পরবর্তী নগরায়ণের কারণে যৌথ পরিবারের পরিবর্তে ছোট পরিবারের সংখ্যা বৃদ্ধি পেয়েছে। বাঙালি হিন্দুরা ঐতিহ্যবাহীভাবে মিতাক্ষরা আইনবিদ্যালয়ের বিপরীতে দায়ভাগ আইন আইন দ্বারা পরিচালিত ছিল, যা অন্যান্য হিন্দু নৃ-ভাষাতাত্ত্বিক গোষ্ঠী পরিচালনা করেছিল। ভারতে হিন্দু কোড বিল জারি করার পরে বাঙালি হিন্দুদের সাথে অন্যান্য হিন্দুরাও অভিন্ন হিন্দু আইন দ্বারা পরিচালিত হচ্ছে।

বাঙালি হিন্দুদের মধ্যে দুটি প্রধান সামাজিক উপগোষ্ঠী রয়েছে - ঘটি এবং বাঙাল। দেশ বিভাগের প্রেক্ষিতে পূর্ববাংলা (বাংলাদেশ) থেকে চলে আসা এবং পশ্চিমবঙ্গে বসতি স্থাপনকারী বাঙালি হিন্দুরা বাঙাল নামে পরিচিতি লাভ করেছিল। অন্যদিকে পশ্চিমবঙ্গের আদি বাঙালি হিন্দুরা ঘটি নামে পরিচিতি লাভ করে। দেশ বিভাগের পরে বেশ কয়েক দশক ধরে এই দুটি সামাজিক উপগোষ্ঠী তাদের উচ্চারণের মধ্যে উল্লেখযোগ্য পার্থক্যের অধিকারী ছিল এবং তা তাদের প্রতিদ্বন্দ্বিতা জীবনের বিভিন্ন ক্ষেত্রে উদ্ভাসিত হয়েছিল। বিশেষত ইস্টবেঙ্গল এবং মোহনবাগান ফুটবল ক্লাবগুলির সমর্থনে। বছরের পর বছর ধরে এরকম বেশ কয়েকটি পার্থক্য হ্রাস পেয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. শিল্পকলা
titleC. জাতিতত্ব
titleD. আধুনিক যুগের প্রথমভাগ
উত্তর: titleC
মুহাম্মদ আবদুল্লাহিল বাকী ১৮৮৬ সালে বেঙ্গল প্রেসিডেন্সির বর্ধমান জেলার টুবগ্রামে জন্মগ্রহণ করেন। পরে তিনি দিনাজপুরের নূরুল হুদায় বসবাস শুরু করেন। রংপুর জেলার বদরগঞ্জ থানার লালবাড়ি মাদ্রসায় তিনি প্রাথমিক শিক্ষা গ্রহণ করেছেন। এরপর তিনি ভারতের কানপুর মাদ্রাসায় ইসলাম ও আরবি সাহিত্যের উপর উচ্চশিক্ষা অর্জন করেছেন।

সঠিক অনুচ্ছেদ শিরোনাম কোনটি?
titleA. ধর্মীয় কর্মকাণ্ড
titleB. প্রারম্ভিক জীবন
titleC. রাজনীতি
titleD. অন্যান্য
উত্তর: titleB
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।

এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৯১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৯৩ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১২০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।

সঠিক অনুচ্ছেদ শিরোনাম কোনটি?
titleA. ফলাফল
titleB. ইতিহাস
titleC. বর্তমান ও প্রাক্তন বিজয়ী সাংসদদের তালিকা
titleD. বিধানসভা কেন্দ্রগুলি
উত্তর: titleD
২০১৮ প্রমীলা টুয়েন্টি২০ এশিয়া কাপ এশিয়ান ক্রিকেট কাউন্সিল আয়োজিত এসিসি প্রমীলা এশিয়া কাপের সপ্তম সংস্করণ এবং সর্বশেষ তিন সংস্করণ ধরে ২০ ওভারের খেলা হচ্ছে। এটি ২০১৮ সালের ৩ থেকে ১৮ জুন পর্যন্ত মালয়েশিয়ায় অনুষ্ঠিত হয়। টুর্নামেন্টে অংশ নিয়েছিল বাংলাদেশ, ভারত, মালয়েশিয়া, পাকিস্তান, শ্রীলংকা এবং থাইল্যান্ড। পাকিস্তানকে ৭ উইকেটে হারিয়ে ভারত প্রথম দল হিসেবে ফাইনালে উঠে। মালয়েশিয়াকে ৭০ রানে হারিয়ে বাংলাদেশ ভারতের সাথে ফাইনালে মুখোমুখি হয়। এই নিয়ে ভারত ৭ম বারের মত ফাইনালে উঠে এবং বাংলাদেশ প্রথম বারের মত। ভারতকে তিন উইকেটে হারিয়ে বাংলাদেশ শিরোপা জিতে নেয় এবং ভারতের পর একমাত্র দল হিসেবে এই শিরোপা অর্জনের সম্মান লাভ করে। 

সঠিক অনুচ্ছেদ শিরোনাম কোনটি?
titleA. প্রতিযোগিতায় অংশগ্রহণ
titleB. বর্তমান আন্তর্জাতিক র‌্যাঙ্কিং
titleC. ২০১৮ মহিলা টুয়েন্টি২০ এশিয়া কাপ
titleD. দলীয় সদস্য
উত্তর: titleC
২য় বিশ্বযুদ্ধের ফলে সমস্ত ইউক্রেন জার্মান সৈন্যদের হাতে কুক্ষিগত হয়। ১৯৪৩ সালের শেষ দিকে ক্রুশ্চেভ নিজ এলাকা ইউক্রেনে ফিরে আসেন। সকল কল-কারখানা ধ্বংসপ্রাপ্ত হয় এবং কৃষিখাতে মারাত্মক সঙ্কটের সৃষ্টি হয়। ইউক্রেনের দশ লক্ষাধিক লোক শ্রমিক কিংবা যুদ্ধ বন্দী হিসেবে জার্মানিতে আটক ছিল। যারা অবশিষ্ট ছিলেন তারা অপর্যাপ্ত ঘর-বাড়ীর অভাবে কষ্টকরভাবে দিন অতিবাহিত করেন।
প্রতি ছয় জনের মধ্যে একজন যুদ্ধে প্রাণ হারায়। ক্রুশ্চেভ ইউক্রেনের পুণর্গঠন প্রক্রিয়ায় অংশ নেন। কিন্তু সোভিয়েট পদ্ধতির কারণে তার কর্মকাণ্ড বাধাগ্রস্ত হয়।
যখন রাশিয়া কর্তৃক পুণরায় ইউক্রেন করায়ত্ত্ব হয় তখন ১৯ থেকে ৫০ বছর বয়সী প্রায় সাত লক্ষ পঞ্চাশ হাজার ব্যক্তিকে বাধ্যতামূলকভাবে লাল ফৌজে অংশগ্রহণ করানো হয়।

সঠিক অনুচ্ছেদ শিরোনাম কোনটি?
titleA. ইউক্রেনে ফিরে আসা
titleB. স্বীকৃতি
titleC. অপসারণ ও অবসর গ্রহণ
titleD. স্ট্যালিনের শেষ বছরগুলোয়
উত্তর: titleA
মোট সংগ্রহ: ৫,৫৬,৯৫২ টি

মোট বিতরণ: ৪,৫৬,১৭৪ টি 

মোট মজুদ: ১,০০,৭৭৮ টি 

দেশের বিভিন্ন স্বাস্থ্য প্রতিষ্ঠানে ৪,৫৬,১৭৪ টি (চার লাখ ছাপান্ন হাজার একশত আটাত্তর টি) ব্যক্তিগত সুরক্ষামূলক সামগ্রী (পিপিই) সরবরাহ করা হয়েছে। (সূত্র: সিএমএসডি, স্বাস্থ্য অধিদপ্তর) [৬ এপ্রিল সকাল ৮ ঘটিকা পর্যন্ত সর্বশেষ আহরন ও বিতরন অনুযায়ী] 


সর্বমোট ব্যবহার করা হয়েছে (সরবরাহ): 
৩,৬৮,০৫৩ টি

বর্তমানে জমা আছে (মজুদ): ১৬,৫৫,৯৯০ টি

সর্বমোট ব্যবহার করা হয়েছে (সরবরাহ): ৩৫,৮৬০ টি
বর্তমানে জমা আছে (মজুদ): ৭৯,৪১৬ টি

গাউন - সর্বমোট অধিগ্রহণ করা হয়েছিল: ১৬,০০০, সর্বমোট ব্যবহার করা হয়েছে (সরবরাহ): ১২,৬৬০, বর্তমানে জমা আছে (মজুদ): ৩,৩৪০

কম্বো সার্জিক্যাল প্রোটেকশন ড্রেস- সর্বমোট অধিগ্রহণ করা হয়েছিল: ৮৪০, সর্বমোট ব্যবহার করা হয়েছে (সরবরাহ):
বর্তমানে জমা আছে (মজুদ):

প্রোটেকটিভ কভার অল অ্যান্ড সার্জিক্যাল ফেস মাস্ক- সর্বোমোট অধিগ্রহণ করা হয়েছিল: ২৫,১০২, সর্বমোট ব্যবহার করা হয়েছে (সরবরাহ): ১৯,০০০, বর্তমানে জমা আছে (মজুদ): ৬,১০২
[২৩ মার্চ এর রাত্রি ১০ টা পর্যন্ত সর্বশেষ আহরণ ও বিতরন অনুযায়ী] (সূত্র: সিএমএসডি, স্বাস্থ্য অধিদপ্তর) 

সঠিক অনুচ্ছেদ শিরোনাম কোনটি?
titleA. স্বেচ্ছাসেবী
titleB. ব্যক্তিগত সুরক্ষামূলক সামগ্রী (পিপিই) মজুদ ও সরবরাহ
titleC. ব্যবস্থাপনা, সংক্রমণ ও প্রশিক্ষণ
titleD. বিভিন্ন খাতে প্রতিক্রিয়া
উত্তর: titleB
পূর্বসূররীদের মতোই ফুন-ত্শোগ্স-র্নাম-র্গ্যাল কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক ছিলেন এবং সেই হিসেবে চতুর্থ দলাই লামা য়োন-তান-র্গ্যা-ম্ত্শো ও চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শানের নেতৃত্বাধীন দ্গে-লুগ্স বৌদ্ধধর্মসম্প্রদায়ের বিরোধী ছিলেন। ১৬১৪ খ্রিষ্টাব্দের ডিসেম্বর মাসে তিনি গ্ত্সাং অঞ্চলের সমস্ত ধর্মীয় ও রাজনৈতিক কর্তৃত্বকে এক সভায় আহ্বান করে কার্মা-ব্কা'-ব্র্গ্যুদ ধর্মসম্প্রদায়ের দশম র্গ্যাল-বা-কার্মা-পা ছোস-দ্ব্যিংস-র্দো-র্জেকে রাজ্যের ধর্মীয় শাসক হিসেবে মেনে নিতে তাদের বাধ্য করেন। চতুর্থ দলাই লামা মৃত্যুবরণ করার পরে ১৬১৮ খ্রিষ্টাব্দে ছোখুর মঙ্গোলদের একটি দল দ্বুস অঞ্চলে তীর্থযাত্রায় এসে গ্ত্সাং-পা রাজবংশের অধীনস্থ এলাকায় লুঠপাট চালালে ফুন-ত্শোগ্স-র্নাম-র্গ্যাল দ্বুস অঞ্চলে আক্রমণ করে দ্গে-লুগ্স বৌদ্ধধর্মসম্প্রদায়ের বহু বৌদ্ধবিহারকে কার্মা-ব্কা'-ব্র্গ্যুদ ধর্মসম্প্রদায়ের বৌদ্ধবিহারে পরিণত করেন। শেষ জীবনে চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শানের সঙ্গে সম্পর্কের উন্নতি হলে ফুন-ত্শোগ্স-র্নাম-র্গ্যাল দলাই লামার পরবর্তী অবতার খোঁজার ওপর নিষেধাজ্ঞা প্রত্যাহার করেন এবং ১৬১৯ খ্রিষ্টাব্দে পঞ্চম দলাই লামা হিসেবে ঙ্গাগ-দ্বাং-ব্লো-ব্জাং-র্গ্যা-ম্ত্শোকে চিহ্নিত করা হয়।

সঠিক অনুচ্ছেদ শিরোনাম কোনটি?
titleA. পরিবার
titleB. সমরাভিযান
titleC. ঙ্গাগ-দ্বাং-র্নাম-র্গ্যালের সঙ্গে সম্পর্ক
titleD. দ্গে-লুগ্স ধর্মসম্প্রদায়ের সঙ্গে সম্পর্ক
উত্তর: titleD
সীতাকুণ্ড এলাকায় পাওয়া প্রস্তরীভূত অস্ত্র এবং বিভিন্ন মানবসৃষ্ট প্রস্তর খণ্ড থেকে ধারণা করা হয় যে, এ অঞ্চলে নব্যপ্রস্তর যুগে অস্ট্রো-এশীয়াটিক জনগোষ্ঠীর বসবাস ছিল। তবে, অচিরে মঙ্গোলদের দ্বারা তারা বিতাড়িত হয়। লিখিত ইতিহাসে সম্ভবত প্রথম উল্লেখ গ্রিক ভৌগোলিক প্লিনির লিখিত পেরিপ্লাস। সেখানে ক্রিস নামে যে স্থানের বর্ণনা রয়েছে ঐতিহাসিক নলিনীকান্ত ভট্টশালীর মতে সেটি বর্তমানের সন্দ্বীপ। ঐতিহাসিক ল্যাসেনের ধারণা সেখানে উল্লিখিত পেন্টাপোলিশ আসলে চট্টগ্রামেরই আদিনাম। মৌর্য সাম্রাজ্যের সঙ্গে যোগাযোগের বিষয়টি নিশ্চিত নয় তবে পূর্ব নোয়াখালির শিলুয়াতে মৌর্য যুগের ব্রাহ্মী লিপিতে একটি মূর্তির পাদলিপি পাওয়া গেছে।

তিব্বতের বৌদ্ধ ঐতিহাসিক লামা তারানাথের একটি গ্রন্থে চন্দ্রবংশের শাসনামলের কথা দেখা যায় যার রাজধানী ছিল চট্টগ্রাম। এর উল্লেখ আরাকানের সিথাং মন্দিরের শিলালিপিতেও আছে। তারানাথের গ্রন্থে দশম শতকে গোপীনাথ চন্দ্র নামের রাজার কথা রয়েছে।। সে সময় আরব বণিকদের চট্টগ্রামে আগমন ঘটে। আরব ভূগোলবিদদের বর্ণনার ‘সমুন্দর’ নামের বন্দরটি যে আসলে চট্টগ্রাম বন্দর তা নিয়ে এখন ঐতিহাসিকরা মোটামুটি নিশ্চিত। সে সময় পালবংশের রাজা ছিলেন ধর্মপাল। পাল বংশের পর এ অঞ্চলে একাধিক ক্ষুদ্র ক্ষুদ্র রাজ্যের সৃষ্টি হয়।

৯৫৩ সালে আরাকানের চন্দ্রবংশীয় রাজা সু-লা‌-তাইং-সন্দয়া চট্টগ্রাম অভিযানে আসলেও কোন এক অজ্ঞাত কারণে তিনি বেশি দূর অগ্রসর না হয়ে একটি স্তম্ভ তৈরি করেন। এটির গায়ে লেখা হয় ‘চেৎ-ত-গৌঙ্গ’ যার অর্থ ‘যুদ্ধ করা অনুচিৎ’। সে থেকে এ এলাকাটি চৈত্তগৌং হয়ে যায় বলে লেখা হয়েছে আরাকানি পুঁথি ‘রাজাওয়াং’-এ। এ চৈত্তগৌং থেকে কালক্রমে চাটিগ্রাম, চাটগাঁ, চট্টগ্রাম, চিটাগাং ইত্যাদি বানানের চল হয়েছে।

চন্দ্রবংশের পর লালবংশ এবং এরপর কয়েকজন রাজার কথা কিছু ঐতিহাসিক উল্লেখ করলেও ঐতিহাসিক শিহাবুদ্দিন তালিশের মতে ১৩৩৮ সালে সুলতান ফখরুদ্দিন মোবারক শাহের‌ চট্টগ্রাম বিজয়ের আগ পর্যন্ত ইতিহাস অস্পষ্ট। এ বিজয়ের ফলে চট্টগ্রাম স্বাধীন সোনারগাঁও রাজ্যের অন্তর্ভুক্ত হয়। সে সময়ে প্রায় ১৩৪৬ খ্রিষ্টাব্দে চট্টগ্রাম আসেন বিখ্যাত মুর পরিব্রাজক ইবনে বতুতা। তিনি লিখেছেন - “বাংলাদেশের যে শহরে আমরা প্রবেশ করলাম তা হল সোদকাওয়াঙ (চট্টগ্রাম)। এটি মহাসমূদ্রের তীরে অবস্থিত একটি বিরাট শহর, এরই কাছে গঙ্গা নদী- যেখানে হিন্দুরা তীর্থ করেন এবং যমুনা নদী একসঙ্গে মিলেছে এবং সেখান থেকে প্রবাহিত হয়ে তারা সমুদ্রে পড়েছে। গঙ্গা নদীর তীরে অসংখ্য জাহাজ ছিল, সেইগুলি দিয়ে তারা লখনৌতির লোকেদের সঙ্গে যুদ্ধ করে। ...আমি সোদওয়াঙ ত্যাগ করে কামরু (কামরূপ) পর্বতমালার দিকে রওনা হলাম।”

১৩৫২‌-১৩৫৩ সালে ফখরুদ্দিন মোবারক শাহের পুত্র ইখতিয়ার উদ্দিন গাজী শাহকে হত্যা করে বাংলার প্রথম স্বাধীন সুলতান শামসউদ্দিন ইলিয়াস শাহ বাংলার মসনদ দখল করলে চট্টগ্রামও তার করতলগত হয়। তার সময়ে চট্টগ্রাম বাংলার প্রধান বন্দর হিসাবে প্রতিষ্ঠিত হয়। এর পর হিন্দুরাজা গণেশ ও তার বংশধররা চট্টগ্রাম শাসন করেন। এরপরে বাংলায় হাবশি বংশের শাসন প্রতিষ্ঠিত হয়। ১৪৯২ সালে আলাউদ্দিন হোসেন শাহ বাংলার সুলতান হন। চট্টগ্রামের দখল নিয়ে তাকে ১৪১৩-১৪১৭ সাল পর্যন্ত ত্রিপুরার রাজা ধনমানিকের সঙ্গে যুদ্ধে লিপ্ত থাকতে হয়েছে। তবে শেষ পর্যন্ত রাজা ধনমানিকের মৃত্যুর পর হোসেন শাহ‌ের রাজত্ব উত্তর আরাকান পর্যন্ত বিস্তৃত হয়। তার সময়ে উত্তর চট্টগ্রামের নায়েব পরবগল খানের পুত্র ছুটি খানের পৃষ্ঠপোষকতায় শ্রীকর নন্দী মহাভারতের একটি পর্বের বঙ্গানুবাদ করেন।

সঠিক অনুচ্ছেদ শিরোনাম কোনটি?
titleA. কৃষি
titleB. ইতিহাস
titleC. মৎস চাষ ও আহরণ
titleD. সাহিত্য এবং সংস্কৃতি
উত্তর: titleB
প্রেসিডেন্ট জর্জ ডব্লিউ বুশ এবং প্রধানমন্ত্রী অ্যারেল শ্যারন তাদের মার্চ এবং জুন ২০০১ সভাগুলোতে ভালো সম্পর্ক স্থাপন করেছিলেন। ২০০১ সালের ৪ই অক্টোবর, ১১ ই সেপ্টেম্বরের হামলার অল্পসময় পরে শ্যারন বুশ প্রশাসনকে অভিযুক্ত করেছিলেন যে তিনি মার্কিন বিরোধী সন্ত্রাসী অভিযানের জন্য আরব সমর্থনের পক্ষে ইসরায়েলের ব্যয় এ ফিলিস্তিনিদের প্রতি আহ্বান জানিয়েছিলেন। হোয়াইট হাউস বলেছে যে মন্তব্যটি অগ্রহণযোগ্য ছিল। মন্তব্যের জন্য ক্ষমাপ্রার্থী হওয়ার পরিবর্তে শ্যারন বলেন যে মার্কিন যুক্তরাষ্ট্র তাঁকে বুঝতে ব্যর্থ হয়েছে। এছাড়াও, মার্কিন যুক্তরাষ্ট্র সন্ত্রাসবাদে জড়িত ফিলিস্তিনিদের হত্যার ইসরায়েলি প্র্যাকটিসকে সমালোচনা করেছিল, যা কিছু ইসরায়েলীয়কে ওসামা বিন লাদেনকে "মৃত বা জীবিত" অনুসরণের মার্কিন নীতির সাথে সঙ্গতিহীন বলে মনে করে।

২০০৩ সালে দ্বিতীয় ইন্টিফাদা এবং ইসরায়েলের তীব্র অর্থনৈতিক মন্দার কারণে মার্কিন যুক্তরাষ্ট্রে ইসরায়েলকে ৯ বিলিয়ন ডলার শর্তাধীন ঋণের গ্যারান্টি প্রদান করে এবং ২০০১ সাল নাগাদ উপলব্ধ করা হয় এবং ইসরায়েল যৌথ অর্থনৈতিক উন্নয়ন গ্রুপে প্রতি বছর আলোচনা করে।

সমস্ত সাম্প্রতিক মার্কিন প্রশাসনেরাই ইসরায়েল এর নিষ্পত্তি কার্যক্রমকে চূড়ান্ত অবস্থানের পূর্বপুরুষ হিসাবে এবং সম্ভবত একটি সামঞ্জস্যপূর্ণ ফিলিস্তিনি রাষ্ট্রের উত্থানকে প্রতিরোধ করার কারণে অগ্রহণযোগ্য হয়েছে। যাইহোক, রাষ্ট্রপতি বুশ ১৪ এপ্রিল, ২০০২-তে স্মরণ করিয়েছেন যে "বুশ রোডম্যাপ" নামে পরিচিত মেমোরেন্ডাম (এবং পরবর্তী ইস্রায়েল-ফিলিস্তিনি আলোচনার জন্য প্যারামিটার প্রতিষ্ঠা করে) "বিবেচনায় থাকা দরকার" বর্তমান প্রধান ইসরায়েলি জনসংখ্যা কেন্দ্র ", পাশাপাশি ইসরায়েলের নিরাপত্তার উদ্বেগ," দৃঢ় অবস্থানের আলোচনার ফলাফল পূর্ণ হবে এবং ১৯৪৯সালের যুদ্ধবিরোধী লাইনগুলিতে সম্পূর্ণ প্রত্যাবর্তনের প্রত্যাশা করাটা অবাস্তব। " তিনি পরে জোর দিয়েছিলেন যে , এই পরামিতিগুলির মধ্যে, সীমানাগুলির বিবরণ দলগুলির মধ্যে আলোচনার বিষয় ছিল।

সহিংসতার সময়ে, মার্কিন কর্মকর্তারা নিরাপত্তা অভিযানে আটক ফিলিস্তিন অঞ্চল থেকে যত দ্রুত সম্ভব ইসরায়েলকে প্রত্যাহারের আহ্বান জানিয়েছে। বুশ প্রশাসনের জোর দেওয়া হয়েছে যে জাতিসংঘের নিরাপত্তা পরিষদের প্রস্তাবগুলি ফিলিস্তিনি ও ইসরায়েলি সহিংসতার সমালোচনা করে "ভারসাম্যপূর্ণ" হয়ে উঠবে, এবং এটি সেই মানদণ্ড পূরণ করে এমন প্রস্তাবগুলি ভেটো দেয়।

রাষ্ট্রসঙ্ঘের সচিব কন্ডোলিজা রাইস একটি বিশেষ মধ্যপ্রাচ্য দূতকে নাম দেননি এবং বলেছিলেন না যে তিনি ইসরায়েল-ফিলিস্তিনিদের সরাসরি আলোচনার বিষয়ে জড়িত হবেন না। তিনি বলেন, তিনি ইসরায়েল ও ফিলিস্তিনিদের একসাথে কাজ করতে পছন্দ করেছিলেন, যদিও তিনি ২০০৫ সালে বেশ কয়েকবার এই অঞ্চলের ভ্রমণ করেছিলেন। প্রশাসন দুটি রাজ্যের উপর ভিত্তি করে একটি সমাধান অর্জনের জন্য রাস্তা মানচিত্রে ফিরে যাওয়ার পথে গাজা থেকে ইসরায়েল এর বিচ্ছিন্নতা সমর্থন করেছিল। , ইসরায়েল এবং ফিলিস্তিন, শান্তি ও নিরাপত্তা পাশাপাশি বসবাস। গাজা স্ট্রিপ থেকে বসতি স্থাপনকারীদের এবং উত্তর পশ্চিম ব্যাংকের চারটি ছোট বসতি ২৩ আগস্ট ২০০৫ এ সম্পন্ন করা হয়েছিল।

সঠিক অনুচ্ছেদ শিরোনাম কোনটি?
titleA. জেরুসালেম
titleB. জর্জ ডব্লিউ বুশ প্রসাশন ২০০১-২০০৯
titleC. ওয়াশিংটন দালালদের "শান্তি প্রক্রিয়া"
titleD. সিরিয়ায় শান্তি আলোচনায় ওয়াশিংটনের চাপ!
উত্তর: titleB
"লীলাবতী" একটি সামাজিক নাটক। এর কাহিনীজাল অত্যন্ত জটিল। কলকাতার সম্পন্ন গৃহস্থ হরিবিলাস চট্টোপাধ্যায় ও তার সন্তানদের দ্বন্দ্ব জটিল জীবনকে কেন্দ্র করে আবর্তিত হয়েছে এই কাহিনী। ললিত ও লীলাবতীর প্রণয় কথাই নাটকের মূল উপজীব্য। তবে সাধারণ নাগরিক জীবনের এমন রোম্যান্টিক উপস্থাপনায় নাটকের বাস্তবতা আদৌ রক্ষিত হয়নি। যদিও এই নাটকে বিষয়বস্তুর রহস্যঘনতা আছে, সংঘাত ও আকস্মিকতা আছে, এমনকি শেষের দিকে যথেষ্ট গতিও সঞ্চারিত হয়েছে। কিন্তু আদিরসভিত্তিক কাহিনী ও রসসৃষ্টির ব্যর্থতাই শেষ পর্যন্ত কাহিনীকে স্বার্থকতাদান থেকে বঞ্চিত করেছে।

সঠিক অনুচ্ছেদ শিরোনাম কোনটি?
titleA. কাব্যসাহিত্য
titleB. লীলাবতী
titleC. সাহিত্যকর্ম
titleD. কর্মজীবন
উত্তর: titleB
একটি খেলা ‘পরিত্যক্ত’ ঘোষণা করা হবে - যদি আবহাওয়া কিংবা আকস্মিকভাবে উদ্ভূত অন্য কোন পরিস্থিতির কারণে খেলা অনুষ্ঠিত না হলে। কোন খেলা শুরুর লক্ষ্যে বোলার তার প্রথম ওভার করার জন্য দৌঁড়ানো শুরু না করলে কর্মকর্তাগণ খেলাটিকে পরিত্যক্ত ঘোষণা করতে পারেন। তখন খেলাটি ‘বল মাঠে গড়ানো ছাড়াই পরিত্যক্ত’ পরিভাষা ফলাফলে উল্লেখ করা হয়। এ ধরনের খেলা আনুষ্ঠানিকভাবে পরিসংখ্যানগত রেকর্ডে উল্লেখ করা হয় না।

জুলাই, ২০০৪ সালের পূর্বে এ ধরনের ফলাফল করা হতো যদি টস করা সত্ত্বেও খেলাটিতে কোন বল মাঠে গড়ানো না হতো। ২০০৪ সাল থেকে আন্তর্জাতিক ক্রিকেট কাউন্সিল (আইসিসি) কর্তৃপক্ষ আন্তর্জাতিক খেলাগুলোর বিষয়ে আদেশনামা জারী করে যে, খেলায় টস হবার পর বল মাঠে গড়ানো না হবার কারণে পরিত্যক্ত হলে ‘অমীমাংসিত’ কিংবা সীমিত ওভারের খেলায় ‘ফলাফলহীন’রূপে ঘোষণা করতে হবে। এ ধরনের খেলাগুলো পরিসংখ্যানগত রেকর্ডে গণনা, অংশগ্রহণকারী দল ও মনোনীত খেলোয়াড়দের নাম অন্তর্ভূক্ত করা হয়।

সঠিক অনুচ্ছেদ শিরোনাম কোনটি?
titleA. অমীমাংসিত (ড্র)
titleB. ফলাফলহীন
titleC. জয় ও পরাজয়
titleD. পরিত্যক্ত
উত্তর: titleD
শিক্ষায় অ্যাঞ্জেলোর আত্মজীবনীগুলো বর্ণনামূলকভাবে বহুসাংস্কৃতিক স্তরে পড়ানো হয়। জর্জ ওয়াশিংটন বিশ্ববিদ্যালয়ের অধ্যাপক জোসলিন এ গ্লাজিয়ার অ্যাঞ্জেলোর রচিত আই নো হোয়াই দ্যা কেইসড বার্ড সিংস এবং গেদার টুগেদার ইন মাই নেম পড়ানোর মাধ্যমে শিক্ষকদের প্রশিক্ষণ দিয়েছিলেন কিভাবে জাতিগত বিষয়ে কথা বলতে হবে। গ্লাজিয়ারের মতে, অ্যাঞ্জেলোর অবজ্ঞাপূর্ণতা, আত্ম-বিদ্রুপ, কৌতুক এবং ব্যঙ্গাত্মক ব্যবহারের ফলে অ্যাঞ্জেলোর আত্মজীবনীর পাঠকরা তার রচনা শৈলী নিয়ে এবং বর্নিত ঘটনাগুলোতে কিভাবে প্রতিক্রিয়া জানানো উচিৎ সে বিষয়ে এক ধরনের অনিশ্চয়তার মধ্যে পড়ে যান। বর্ণবাদ নিয়ে অ্যাঞ্জেলোর ব্যক্তিগত অভিজ্ঞতার বর্ণনায় শ্বেতাঙ্গ পাঠকরা হয় তাদের নিজস্ব “সুবিধাবাদী অবস্থা” এবং বর্ণবাদ নিয়ে নিজেদের অনুভূতি বিশ্লেষণ করতে বাধ্য হয়েছেন অথবা নিজেদের সুবিধা জনক অবস্থা বজায় রাখার জন্য তারা সেই আলোচনা এড়িয়ে চলেছেন। গ্লাজিয়ার আবিষ্কার করেছেন, সমালোচকরা আফ্রিকান - আমেরিকান আত্মজীবনীর রীতিতে এবং সাহিত্যের কৌশলগুলোর মধ্যে অ্যাঞ্জেলো যেভাবে মানানসই হয়েছেন সেদিকে মনোনিবেশ করেছেন। তবে পাঠকরা তার গল্প বলা নিয়ে চমকপ্রদ প্রতিক্রিয়া দেখিয়েছেন, বিশেষত এর ধরন সম্পর্কে নির্দিষ্ট প্রত্যাশা নিয়ে যখন তারা আত্মজীবনীটি পড়তে শুরু করেন। শিক্ষাবিদ ড্যানিয়েল চ্যালেনার তার ১৯৯৭ সালে প্রকাশিত বই স্টোরিস অফ রিসিলিয়েন্স ইন চাইল্ডহুডে বিশ্লেষণ করেছেন; আই নো হোয়াই দ্যা কেইসড বার্ড সিংস বইটির ঘটনাগুলো শিশুদের স্থিতিস্থাপকতা চিত্রিত করেছে। তিনি যুক্তি দিয়েছেন, কীভাবে অ্যাঞ্জেলোর বইটি প্রতিবন্ধকতার বিরুদ্ধে লড়াই করার অনুপ্রেরণা জুগিয়েছে। অ্যাঞ্জেলোর মত অনেক শিশু অনেক ক্ষেত্রে প্রতিবন্ধকতার সম্মুখীন হয়েছে এবং তাদের সম্প্রদায়গুলো যে সেই প্রতিবন্ধকতা দূর করতে তাদের সহায়তা করেছে সেক্ষেত্রে এই বইটির ভূমিকা অন্বসীকার্য। মনোবিজ্ঞানী ক্রিস বয়াটজিস শিশুদের বিকাশ জনিত গবেষণা যেমনঃ আত্ম-ধারণা, আত্ম-সন্মানের বিকাশ, বাবা - মা’র সাথে সম্পর্ক, ভাইবোন ও বন্ধুত্বের সম্পর্ক, জ্ঞানীয় বিকাশ, বয়ঃসন্ধিকাল, কৈশোরে পরিচয় গঠন প্রভৃতি ক্ষেত্রে আই নো হোয়াই দ্যা কেইসড বার্ড সিংস বইটির গুরুত্বের কথা উল্লেখ করেছেন। তিনি ব্যাখ্যা করেছেন, বাস্তব জীবনে আই নো হোয়াই দ্যা কেইসড বার্ড সিংস বইটি কতটা কার্যকর।

সঠিক অনুচ্ছেদ শিরোনাম কোনটি?
titleA. আফ্রিকায় গমন ও প্রথম আত্মজীবনী রচনা ১৯৬১-৬৯
titleB. মৃত্যু
titleC. প্রারম্ভিক জীবন
titleD. শিক্ষায় ব্যবহার
উত্তর: titleD
ডিন, কলা ও সামাজিক বিজ্ঞান অনুষদ, নর্থ বেঙ্গল ইন্টারন্যাশনাল ইউনিভার্সিটি, রাজশাহী, ২০১৪ থেকে ২০১৯ ; উপ-উপাচার্য, রাজশাহী বিশ্ববিদ্যালয়, ১৩ নভেম্বর ১৯৯৯ থেকে ১৭ নভেম্বর ২০০১ ; নির্বাচিত সিনেট সদস্য, রাজশাহী বিশ্ববিদ্যালয়, তিন বছর ; সদস্য, বোর্ড অব গভর্র্নস, ইনস্টিটিউট অব বাংলাদেশ স্টাডিজ, রাজশাহী বিশ্ববিদ্যালয়, দুই বছর ; নির্বাচিত ডীন, কলা অনুষদ, রাজশাহী বিশ্ববিদ্যালয়, ২৪ জানুয়ারি ১৯৯১ থেকে ২৩ জানুয়ারি ১৯৯৩ ; সভাপতি, ইতিহাস বিভাগ, রাজশাহী বিশ্ববিদ্যালয়, ৩১ মার্চ ১৯৯০ থেকে ৩০ মার্চ ১৯৯৩ ; নির্বাচিত সিন্ডিকেট সদস্য, রাজশাহী বিশ্ববিদ্যালয়, ২৫ অক্টোবর ১৯৮৪ থেকে ২৬ অক্টোবর ১৯৮৬ ; হাউস টিউটর, নবাব আব্দুল লতিফ হল, রাজশাহী বিশ্ববিদ্যালয়, এক বছর ; হাউস টিউটর, শহীদ হবিবুর রহমান হল, রাজশাহী বিশ্ববিদ্যালয়, এক বছর।

সঠিক অনুচ্ছেদ শিরোনাম কোনটি?
titleA. সামরিক অভিজ্ঞতা
titleB. শিক্ষাজীবন
titleC. প্রশাসনিক অভিজ্ঞতা
titleD. তথ্যসূত্র
উত্তর: titleC
১৮৮৩ সালে রাষ্ট্রগুরু সুরেন্দ্রনাথ বন্দ্যোপাধ্যায় জাতীয় সম্মেলনের আয়োজন করেন। এটিই ছিল ঊনবিংশ শতাব্দীর ভারতের প্রথম রাজনৈতিক সম্মেলন। এরপর ধীরে ধীরে কলকাতা ভারতের স্বাধীনতা আন্দোলনের এক গুরুত্বপূর্ণ কেন্দ্রে পরিণত হয়। বিশেষত বিপ্লবী সংগঠনগুলির অন্যতম প্রধান কেন্দ্রে পরিণত হয় কলকাতা শহর। ১৯০৫ সালে সাম্প্রদায়িক ভিত্তিতে বঙ্গভঙ্গের প্রতিবাদে কলকাতায় ব্যাপক গণবিক্ষোভ ও ব্রিটিশ দ্রব্য বয়কট (স্বদেশী আন্দোলন) শুরু হয়। এই সব গণআন্দোলনের তীব্রতা এবং দেশের পূর্বভাগে অবস্থিত কলকাতা থেকে দেশ শাসনের প্রশাসনিক অসুবিধার কারণে ১৯১১ সালে ব্রিটিশ ভারতের রাজধানী দিল্লিতে স্থানান্তরিত করা হয়। ১৯২৩ সালে ক্যালকাটা মিউনিসিপ্যাল অ্যাক্টের অধীনে কলকাতার স্থানীয় স্বায়ত্তশাসন কর্তৃপক্ষ কলকাতা পৌরসংস্থা প্রতিষ্ঠিত হয়। ১৯২৪ সালে এই পৌরসংস্থার প্রথম মেয়র নির্বাচিত হন দেশবন্ধু চিত্তরঞ্জন দাশ। পরবর্তীকালে সুভাষচন্দ্র বসু, বিধানচন্দ্র রায়, আবুল কাশেম ফজলুল হক প্রমুখ বিশিষ্ট স্বাধীনতা সংগ্রামীরা এই পদ অলংকৃত করেছিলেন। দ্বিতীয় বিশ্বযুদ্ধ চলাকালীন জাপানি সেনাবাহিনী একাধিকবার কলকাতা শহর ও বন্দরে বোমা নিক্ষেপ করেছিল। কলকাতায় জাপানি বোমাবর্ষণের প্রথম ও শেষ ঘটনাটি ঘটে যথাক্রমে ১৯৪২ সালের ২০ ডিসেম্বর এবং ১৯৪৪ সালের ২৪ ডিসেম্বর। যুদ্ধের সময় কলকাতায় পঞ্চাশের মন্বন্তরে লক্ষাধিক মানুষ অনাহারে মারা যান। এই মন্বন্তরের কারণ ছিল সামরিক তাণ্ডব, প্রশাসনিক ব্যর্থতা ও প্রাকৃতিক দুর্যোগ। ১৯৪৬ সালে পৃথক মুসলিম রাষ্ট্র পাকিস্তানের দাবিতে এক ভয়ংকর সাম্প্রদায়িক দাঙ্গায় কলকাতায় চার হাজারেরও বেশি মানুষ প্রাণ হারান। ভারত বিভাগের সময়ও বহু মানুষ সাম্প্রদায়িকতার শিকার হন। দেশভাগের পর বহুসংখ্যক মুসলমান পূর্ব পাকিস্তানে পাড়ি জমান এবং সেই দেশের লক্ষ লক্ষ হিন্দু কলকাতায় চলে আসেন। এর ফলে শহরের জনপরিসংখ্যানে একটি বিরাট পরিবর্তন সূচিত হয়।

সঠিক অনুচ্ছেদ শিরোনাম কোনটি?
titleA. রেলপথ
titleB. ভারতের স্বাধীনতা আন্দোলন
titleC. পরিবহন
titleD. দক্ষিণ কলকাতা
উত্তর: titleB